ঐক্যফ্রন্টের ঐক্য তেল-পানির মতো
আইন, বিচার ও সংসদবিষয়ক মন্ত্রী আনিসুল হক বলেছেন, জাতীয় ঐক্যফ্রন্টের সম্পর্ক ছিল তেল ও পানির মতো। তেল ও পানি যেমন একত্রে মেশে না, ঠিক তাদের সম্পর্কও এ রকম। ঐক্যফ্রন্টের বিভেদ দেখা দিয়েছে। ব্যক্তিগত এজেন্ডা বাস্তবায়নের জন্য তারা ঐক্য করেছিল। 







মঙ্গলবার বেলা সাড়ে ১১টায় ব্রাহ্মণবাড়িয়ার কসবা উপজেলা পরিষদ মিলনায়তনে উপজেলা আওয়ামী লীগের বর্ধিতসভায় মন্ত্রী এ কথা বলেন।




তিনি বলেন, ঐক্যফ্রন্টের এজেন্ডা ছিল ব্যক্তিগত। আর ব্যক্তিগত এজেন্ডা নষ্ট হলে কেউ পরস্পরের কথা শোনে না। এখন তারা একে ওপরের কথা শুনবেন না এটিই স্বাভাবিক।  
উপজেলা নির্বাচনে অংশগ্রহণ নিয়ে সাংবাদিকদের এক প্রশ্নের জবাবে তিনি বলেন, গণতান্ত্রিক পদ্ধতিতে দেশে উন্নয়ন তারা চান না। তারা শুধু নির্বাচন বর্জনের উছিলা খুঁজছে। তারা নির্বাচনে না এলেও কোনো সমস্যা নেই। গণতন্ত্র স্বাভাবিকভাবেই চলবে। 
সভায় উপস্থিত ছিলেন উপজেলা পরিষদ চেয়ারম্যান অ্যাডভোকেট আনিসুল হক ভূঁইয়া, উপজেলা আওয়ামী লীগের যুগ্ম আহ্বায়ক অ্যাডভোকেট রাশেদুল কায়সার ভূঁইয়া জীবন, যুগ্ম আহ্বায়ক এমজি হাক্কানী, কাজী আজহারুল ইসলাম প্রমুখ।

আইন, বিচার ও সংসদবিষয়ক মন্ত্রী আনিসুল হক বলেছেন, জাতীয় ঐক্যফ্রন্টের সম্পর্ক ছিল তেল ও পানির মতো। তেল ও পানি যেমন একত্রে মেশে না, ঠিক তাদের সম্পর্কও এ রকম। ঐক্যফ্রন্টের বিভেদ দেখা দিয়েছে। ব্যক্তিগত এজেন্ডা বাস্তবায়নের জন্য তারা ঐক্য করেছিল।